पाएं अपने शहर की ताज़ा ख़बरें और फ्री ई-पेपरडाउनलोड करें
होशियारपुर. सोमवार को ननिहाल से गायब जालंधर का 12 वर्षीय बच्चा अभिषेक मौसी के गांव चकराजू सिंह से मिल गया। मंगलवार सुबह थाना सिटी पुलिस ने जालंधर में उसके माता-पिता के हवाले किया। डीएसपी (सिटी) दिग्विजय कपिल ने बताया कि अभिषेक ने छुट्टियां होते ही ननिहाल होशियारपुर की बजाए मौसी के घर जाने की जिद करनी शुरू कर दी थी। मौसी के खुद होशियारपुर आने की बात कहने पर ही वह रविवार को मां के साथ होशियारपुर जाने को माना था।
ट्रैक्टर-ट्राली में बैठकर पहुंच गया नसराला: सोमवार सुबह ब्रश करने के बाद अभिषेक घर से बाहर निकल ग्रीन व्यू पार्क पहुंच गया। वहां ट्रैक्टर-ट्राली पर सवार हो नसराला पहुंच गया, लेकिन उसे पता नहीं था कि उसकी मौसी का गांव किधर है। सोमवार देर शाम अभिषेक को रोते देख जब लोगों ने पूछताछ की तो वह न तो होशियारपुर और न ही जालंधर का ठीक-ठीक पता बता पाया। रात आठ बजे के करीब जब अभिषेक ने बताया कि मौसी चक्कराजू सिंह गांव में रहती है तो लोगों ने देर रात उसको उसकी मौसी सुनीता के घर पहुंचाया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn